Bez duga posle studija
Novinar „Glasa Amerike“posetio je koledž u malom mestu Berea, čiji studenti retko moraju da se nose sa studentskim dugom 
Čas informatike u petak popodne na koledžu Berea po svemu podseća na slična predavanja na kampusima širom Amerike. Međutim, postoji ogromna razlika. Mada četvorogodišnje studije koštaju gotovo 100 hiljada dolara, ovi studenti nikada neće dobiti račun za studenski zajam. Studenti Berea koledža plaćaju za svoje obrazovanje – dok studiraju – radeći na poslovima koje obezbeđuje njihova škola. Poput većine studenata, Džejn Tonelo, studentkinja četvrte godine radi oko 10 sati nedeljno između predavanja. Škola ju je podučila tkanju, a tkanine koje napravi prodaju se turistima, u radnjama na koledžu. Zbog toga će Džejn uskoro diplomirati bez ikakvog duga. Džejn Tonelo nada se da će postati lekar i planira da, kasnije ove godine, upiše studije medicine. I mada tkanje na primitivnom razboju ne izgleda relevantno za njenu karijeru u medicini, Džejn ističe da ju je taj zanat podučio vrednim veštinama. Ako je verovati dekanu Berea koledža Dejvidu Tiptonu, današnji poslodavci tragaju baš za takvim veštinama. Kad je Berea koledž osnovan 1850-tih, većina stanovnika Kentakija bili su poljoprivrednici. Ovakav program rada tokom studija omogućio je siromašnim studentima da plaćaju za obrazovanje. Za današnje imućnije studente, taj program ima veoma različitu svrhu. Berea je jedan od sedam takozvanih 'radnih' koledža u Americi, ali bi to uskoro moglo da se promeni. Dekan Tipton kaže da sve veći broj obrazovnih ustanova pokazuje interesovanje za holistički pristup ovog koledža obrazovanju. Džejn Tonelo navodi da joj radno vreme doprinosi uspostavljanju ravnoteže u životu. Tkanje je za nju dobrodošla promena u odnosu na studije medicine. „ Američke insitucije višeg obrazovanja mogle bi imati koristi od primera ovog koledža. Nedavnom studijom prestižnog Univerziteta Džordžaun utvrđeno je da američki koledži ne obavljaju baš dobar posao u podučavanju studenata praktičnim veštinama, koje će američki biznisi u budućnosti tražiti od njih.